Izoterminis procesas

Izoterminis procesas – pastovios masės dujų būsenos kitimas esant pastoviai temperatūrai (). Tada iš idealiųjų dujų būsenos lygties išplaukia, kad tam tikros masės dujų slėgio ir tūrio sandauga yra pastovi:

 

kur
 p – slėgis;
 V – tūris;
 m – medžiagos masė;
 M – molio masė;
 R – universalioji dujų konstanta.

Šį dėsnį atrado airių mokslininkas Robertas Boilis ir prancūzų mokslininkas Edmas Mariotas, todėl jis dar vadinamas Boilio ir Marioto dėsniu. Anot jo, tam tikros masės dujų slėgio ir tūrio sandauga yra pastovi, kai temperatūra nekinta:

 

Boilio ir Marioto dėsnis bent iš dalies tinka bet kurios rūšies dujoms, taip pat ir jų mišiniams. Dėsnio pavyzdys gamtoje - kylančių į vandens paviršių oro burbulų tūris didėja, nes slėgis vandens telkinio paviršiuje yra mažesnis negu dugne. Nepaisant to slėgio ir tūrio sandauga išlieka pastovi.

Termodinaminiai procesai